ru cs el kk ky ky ky ky ky ky ru ky ky so ky ky ky ky ky ky ky ky ky kk ky ky ru ky ru ko ky ky ko ky eo ko ky ky ko ky ky fr ko ky ru ko ky ru ko ky ky ko ky ru ko ky ru ko ky ru ko ky ru ko ky ru ko ky ru ko ky ru ko ky nl ko ky ru ky ru ky ru ru ru ru ru ru ky ru ru ru en
"Асман пресс", 27.11.08 - 14-бет: •
Урматтуу окурмандар! Саясат айдыңында жүргөн атуулдарыбыз бир топ. Бирок, алардын бардыгы тең эле сиздин купулуңузга толо бербесе керек. Же тескерисинче бардыгы тең эле жаман адамдар эмес болушу мүмкүн. Андыктан "Асман пресс" гезити сиздин ар бир саясатчы туурасындагы оюңузду билгиси келет. Эгерде биздин sms-мүнөздөмөгө катышкыңыз келсе "Асман пресс" тарабынан сунушталган бир саясатчыга мүнөздөмө бересиз. Ал кандай адам, түнтпү, ачыкпы, сараңбы, берешен же урушчаакпы, айтор, сиз анын мүнөзүн сүрөтү аркылуу аныктайсыз. Эгерде сиздердин мүнөздөмө ал саясатчынын өзүнө-өзү берген мүнөздөмөсүнө туура келсе анын белегине ээ болосуз. Жыйынтыгы ар бир айдын аягында жарыяланып турмакчы.
smsтерди 0543 11-45-98, 0543 03-53-03 номерлерине же saiasat@bk.ru электрондук дарегине жазып жөнөтүңүздөр.
Эмесе сиздердин кийинки элегиңиздерде КР Президенти Курманбек Салиевич Бакиев.
Эскертүү: орой, сөккөн, тилдеген билдирүүлөр кабыл алынбайт.
"Чыдамкай, анча-мынча сөздөрдү сөз деп деңгээлин түшүргүсү келбейт. Кызмат үчүн көпүрө эмес аба да болгусу келбейт. Кээде эмоцияга алдырат. Аялымдын кирешеси менен жашап жатам деп сүйүнбөй агын сууларда майда ГЭСтерди көбөйтсө болмок, диета кармап курсакты жоготсоңуз, биз суусаган Кыргыздын чыныгы лидери, чыныгы шумкары экениңизди далилидейсиз"
Өткөн саныбыздагы "sms-мүнөздөмө" рубрикабызда Ө. Текебаев окурмандардын элегине түшкөндүгүн жакшы билесиздер. Өмүрбек мырза өзүнө берилген мүнөздөмөлөрдүн ичинен жогорудагы smsти тандап алды. Байланышсак Жалал-Абатта ЖАГУда мугалим болуп эмгектенген окурманыбыз болуп чыкты. Ал Өмүрбек Текебаевдин белегин алууга Жалалабаттан келе албастыгын айтып, Бишкектеги КГУСТАда окуган студент сиңдиси Эркеайым Алыкановага белегин берип коюусун өтүндү. Биз дагы окурманыбыздын өтүнүчүн аткарууга аракет кылдык. "Өмүрбек мырзанын белегине ээ болоорумду күткөн эмесмин. Эл оозуна алынган лидер менен бетме-бет жолугам деп үч уктасам да түшүмө кирген эмес" дейт толкунданган Эркеайым.
Ой акыл тапта турат
Ак иштеп адал эмгек
Ак пейил сендей жигитти
Акылбек Жапаров бир сөз менен айтканда тапан жигит. Сүйлөгөндө таңкыстык жок, ишинде дайым кургак чыгат. Албетте, бүгүнкү жашоого баары күнөөлүү бирок Акылбек Жапаров президент болсо бар же жок болобуз. Бакиев акабыздан бул мыкты деп баа берем. Е-майлын жазып койгула, кат жазам.
Талас. Калинин айылы. 0 773 57-18-хх
Жапаровду өкмөт башына коюш керек.
Салыкты Жапаровчо чаккан адамдар аз. Теректей бой бергенче, теменедей акыл бер дегендей, бою кыска болсо да оюу узун жигит. Бир айыбы, агасы Турдакун Усубалиевге тирешип алгандыгы. Улук болсоң кичик бол дегендей айкөлдүк менен кечиримдүүлүк мүнөз күтсөң. Аксакалдын көзү тирүүсүндө алдынан өтүп, батасын алып калсаң болмок.
Акылбек мырзаны мүнөздөсөм, акылы бар, артыкбаш бир нерсеге кийлигише бербеген, абайлап жүргөн, кесибин сүйгөн, келечекке умтулган, тырышчаак. Эс тутуму эң мыкты. Кагаз карабай сүйлөгөнү көп адамдардан айырмаланган сапаты деп белгилеп койсо болот.
2005-жылы революцияны баштагандардын бири ушул Акылбек Жапаров. Акаевдин камчысын чапкан аксакал Турдакун Усубалиев менен чындык талашып отуруп акыры кайран жигит жеңип чыкпадыбы, бир чети ушул сапаты үчүн да сыйласа болот
Максат 0 777 31-1х-хх
Өткөндө силердин гезитке берген интервьюсунда "Бул бийликке президент менен жөө келгем, эми кет десе да кетпей акырына чейин кызмат кылам" деп айткан. Өткөндө Кыргызстанга кризис келатат деп, ансыз деле араң жашап турганда жүрөктү бир түшүрдү.
Тойчубек 0 773 79-2х-хх
Министрдин башы баш эмес эле компьютер. Кай жерде отчет бербесин миллиондогон цифраларды жаңылбай дайыма так айтат, ушунусуна таң калам. Калькулятордой эле шыр эсептеп кете берет. Министрдин баары сиздей болсо кана! Анан да кургак цифралар менен эле башты оорута бербеген аргументтерине да ыраазы болом.
Сизди терең сыйлаган карындашыңыз Мадина 0 543 08-5х-хх
Свет өчүп, эл жүдөп эптеп жашап жатканда февралда экономикалык кризиске туш болобуз деп айтканыңыз мага жакпай калды. Сиз анализ жасап айттыңыз да, бирок мунуңуз менен элдин эле эмес, президенттин да жүрөгүн түшүрүптүрсүз. Антип коркутпай, андан көрө оптимисттик прогноздорду айтып бизге ишеним берип турсаңыз.
Кубат 0 777 71-1х-хх
2005-жылы бийликке жакшы, күчтүү команда болуп келдиңер эле. Анын баарын четинен бирден тазалап отуруп, саналуу гана адамдар калдыңар, президенттин жанында сиз жалгыз калдыңыз десем деле жарашат го. Же президент "Слабое звенолордон" кутулуп, жалаң өзү 100% ишенген кадрлары менен иштегиси келеби? Бирок кантсе да абайлаңыз
Акбар 0 550 75-0х-хх
Жүрөктү түшүргөн прогноздорду айтып, ажону кошо коркутуп отуруп, ушу сиз премьер-министр болуп чыга келсеңиз ажеп эмес. Ажо: "Ай, Акылбек, баягы сен айтып аткан кризис келип калды, анын кесепетинен өлкөнү өзүң сууруп чыкпасаң болбой калды" деп айтышы толук мүмкүн. Анткени президент азыр эле министрлерди алмаштыра баштады, абал дагы бир аз оорлосо өкмөт башчысын деле алып коет, анткени Чудиновдун "чудосунан" дайын жок, иштейин деген деми жок, эптеп эле күн өтсө болду деп жүргөндөй түрү байкалат. Өкмөттү өз күчүнө ишенген профессинал саясатчы жетектеши керек да.
Самат 0 772 96-4х-хх
Бир жолу Жалдагы балдар ооруканасынан уулуңузду көргөм. Тим эле томпоюп өзүңүздүн эле копияңыз болчу. Андан бери чоңойсо керек. Балаңыз кээ бир министрдин балдарындай болуп эрке-талтаң болбой тартиптүү экен. Балдарыңызды ушундай тарбиялаганыз жакшы, мен да уулумду сизден үлгү алып тарбиялап келем.
Элмира 0 773 87-2х-хх
Акылбек байке, сиз менен бир шахмат чабышкым келип жүрөт. Кечиресиз, балким утуп алаармын. Бирок эң негизгиси, оюн гана эмес, бир партиянын жүрүшүндө сизден көп нерсени үйрөнүп алсам деген тилегим бар. Министрлик казанда кайнап жүрүп мага убактыңыз деле жок болсо керек. Кечиресиз, кантсе да Акүйдө жүрөсүз го, моменттен пайдаланып айтып калайын, биз сүйгөн шахматтан да саясаттын шахматы өтө опурталдуу болчу эле. Мени менен шахмат ойнобосоңуз да, саясый шахматта утула көрбөңүз.
Чубак 0 555 76-7х-хх
Өзбек байыса там салат, кыргыз байыса катын алат деген жакшы макал бар эмеспи. Азыр биздин чоңдордо эки аял алуу аябай мода болуп кетпедиби. Мен сыйлаган инсандардын көбү эки аялга ышкысы бар экен, ошондон улам аларды такыр сыйлабай калам. Бул боюнча сиз кандай пикирде болдуңуз экен? Деги кыргызда бычакка сап канча азаматыбыз калды?
Айнура 0 773 94-5х-хх
Акылбек инимдин мүнөзүнө токтолсом, октолгон мылтыкты элестетем, тагыраагы мылтыкты эмес тапанчаны. Анткени инимдин бою анча деле узун эмес да. Бирок теректей бой бергенче теменедей акыл бер дейт кыргыз элим. Анын сыңарындай Акылбек бою кыска болгон менен акылы узун. Айрымдарга караганда акыл жагынан ат чабым алдыда. Алысты көрө билгендиги менен айырмаланат.
Өкмөттүк жыйында өлкө башчысы Курманбек Салиевич Акылбек Үсөнбековичтин "өтүн" алалбай койду.
Көп сөзү жок кыска-нуска айтайын. Жапаровдун курчтугу, өткүрлүгү бар. Кайсы бийлик, ким президент болбосун иштешип кете турган дипломатиялык шыгы да бар. Бирок эң негизгиси өз ишинин профессионалы. Акылбекти Акылбек кылган профессионалдык дарамети
Майрам 0 773 73-5х-хх
СМС-сынагыбызда экономикалык өнүгүү жана соода министри Акылбек Жапаровду элдин элегине койгон элек. Көп сандаган СМСтердин баарын эле гезит бетине жарыялай берүүгө болбоду. Сынак-оюнубуздун эрежесине ылайык, элдин сыноосуна коюлган инсан кайсы бир сын-пикир менен макул болуп же жактырып, анын ээсине өзүнүн атынан белегин берүүгө тийиш. Акылбек Үсөнбекович, сиз тууралу элдин пикири менен таанышып чыгып, СМСтердин арасынан кайсынысы менен макул болсоңуз, анын ээсине көңүлүңүздөн чыккан белегиңизди даярдай бериңиз!
Ц Не употребляйте наркотические вещества
Ц Не пользуйте одноразовый шприц несколько раз
Ц Пользуйтесь только стерильными инструментами при любых медицинских и косметических процедурах (прокалывание ушей, татуирование, пирсинг и др.);
Проект "Женская молодежь Кыргызстана против СПИДа" реализуется при содействии Глобального Фонда по борьбе с туберкулезом, малярией и СПИДом и РО "СПИД"